**Ministru kabineta noteikumu projekta „Noteikumi par apvienotajām noliktavām” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Noteikumi par apvienotajām noliktavām” (turpmāk – Ministru kabineta noteikumu projekts) paredz noteikt prasības saskaņā ar kurām nodokļu maksātāji, kuriem ir speciālā atļauja (licence) akcīzes preču noliktavas turētāja darbībai, vai atļauja muitas noliktavas darbībai, vai atļauja preču pagaidu uzglabāšanas vietas darbībai, vai ir piešķirts brīvās zonas statuss un kuri atbilst šajos noteikumos noteiktām prasībām, iegūt apvienotās noliktavas statusu, kā arī prasības un kritērijus, saskaņā ar kuriem nodokļu maksātāji (turpmāk – komersanti) iegūst tiesības izveidot apvienoto noliktavu, kārtību, kādā iesniedzams un izskatāms nodokļa maksātāja iesniegums apvienotās noliktavas statusa piešķiršanai, apvienotās noliktavas statusa apturēšanas, atjaunošanas un anulēšanas nosacījumus un kārtību.  Ministru kabineta noteikumu projekts stāsies spēkā vispārējā kārtībā pēc noteikumu pieņemšanas Ministru kabinetā. 2 |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saeima 2018.gada 1.novembrī pieņēma grozījumus likumā „Par nodokļiem un nodevām” (turpmāk – likums), kas paredz precizēt likuma 16.panta pirmās daļas 14.punktu nosakot, ka tiesības izveidot apvienoto noliktavu ir nodokļu maksātājiem, kuriem ir speciāla atļauja (licence) akcīzes preču (alkoholisko dzērienu vai tabakas izstrādājumu, vai naftas produktu) noliktavas turētāja darbībai vai atļauja muitas noliktavas darbībai, vai atļauja preču pagaidu uzglabāšanas vietas darbībai, vai piešķirts brīvās zonas statuss. Savukārt, likuma 16.panta otrā daļa paredz Ministru kabinetam noteikt:  1) prasības un kritērijus, saskaņā ar kuriem nodokļu maksātāji iegūst šā panta pirmās daļas 14. punktā minētās tiesības izveidot apvienoto noliktavu;  2) kārtību, kādā iesniedzams un izskatāms nodokļu maksātāja iesniegums apvienotās noliktavas statusa piešķiršanai;  3) apvienotās noliktavas statusa apturēšanas, atjaunošanas un anulēšanas nosacījumus un kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2019.gada 1.februārim spēkā esošie Ministru kabineta 2017.gada 28.novembra noteikumi Nr.705 „Kārtība, kādā komersanti iegūst tiesības izveidot apvienoto noliktavu” (turpmāk - Ministru kabineta 2017.gada 28.novembra noteikumi Nr.705) attiecās uz komersantiem, kuriem vienu gadu ir bijusi licence apstiprinātā noliktavas turētāja darbībai ar alkoholiskajiem dzērieniem vai tabakas izstrādājumiem un muitas noliktavas atļauja.  Ministru kabineta 2017.gada 28.novembra noteikumi Nr.705 paredzēja, komersantiem, kuriem ir licence akcīzes preču noliktavas turētāja darbībai ar alkoholiskajiem dzērieniem un tabakas izstrādājumiem un atļauja muitas noliktavas darbībai, un kuri atbilst noteiktajām prasībām, iespēju optimāli izmantot noliktavas telpas un iegūt tiesības izveidot apvienoto noliktavu. Ministru kabineta 2017.gada 28.novembra noteikumi Nr.705 noteica arī prasības, saskaņā ar kurām nodokļu maksātāji iegūst apvienotās akcīzes preču un muitas noliktavas statusu, kārtību, kādā iesniedzams un izskatāms komersanta iesniegums apvienotās noliktavas statusa piešķiršanai un apvienotās akcīzes preču un muitas noliktavas statusa apturēšanas un anulēšanas nosacījumus.  Savukārt komersantiem, kuri veic darbības ar naftas produktiem un kuriem ir akcīzes preču noliktava vai muitas noliktava, vai preču pagaidu uzglabāšanas vieta, vai tie veic darbību brīvā zonā nebija iespējas iegūt tiesības izveidot apvienoto noliktavu. Tas nozīmē, ka atbilstoši spēku zaudējušo Ministru kabineta 2017.gada 28.novembra noteikumos Nr.705 noteiktajām prasībām, ja komersants vēlētos veikt darbības ar naftas produktiem atliktā akcīzes nodokļa maksāšanas režīmā un ar naftas produktiem, kas ir pakļauti muitas uzraudzībai, būtu jāveic infrastruktūras izmaiņas un jānodala naftas produktu cauruļvadu sistēmas.  Līdz ar to, lai komersantiem, kas veic darbības ar naftas produktiem būtu iespēja optimāli izmantot jau esošo noliktavas teritoriju, neveicot tās pārbūvi, kā arī, lai netiktu radīti šķēršļi komercdarbības attīstībai, Ministru kabineta noteikumu projektā nepieciešams paredzēt prasības un kritērijus, saskaņā ar kuriem minētiem komersantiem ir iespēja iegūt tiesības izveidot apvienoto noliktavu.  Ņemot vērā Saeimā 2018.gada 1.novembrī pieņemtos grozījumus likumā „Par nodokļiem un nodevām” izstrādātais Ministru kabineta noteikumu projekts paredz pilnveidot spēku zaudējušo Ministru kabineta 2017.gada 28.novembra noteikumos Nr.705 noteikto regulējumu.  Ministru kabineta noteikumu projekts pēc būtības saglabās prasības un kritērijus, saskaņā ar kuriem komersanti iegūst tiesības izveidot apvienoto noliktavu, kā arī kārtību, kādā iesniedzams un izskatāms komersanta iesniegums apvienotās noliktavas statusa piešķiršanai un apvienotās noliktavas statusa apturēšanas, atjaunošanas un anulēšanas nosacījumus un kārtību, kāda bija noteikta 2 Ministru kabineta 2017.gada 28.novembra noteikumos Nr.705.  Šobrīd zudumu apmērus alkoholiskajiem dzērieniem un naftas produktiem, kuriem ir Savienības preču statuss, nosaka atbilstoši Ministru kabineta 2005.gada 30.augusta noteikumos Nr.662 “Akcīzes preču aprites kārtība” (turpmāk – Ministru kabineta 2005.gada 30.augusta noteikumi Nr.662) noteiktajām prasībām un naftas produktiem, kuriem ir ārpussavienības preces statuss atbilstoši Ministru kabineta 2016.gada 20.decembra noteikumos Nr.861 “Zudumu apmēru noteikšanas kārība muitas uzraudzībā esošajām nefasētajām precēm” noteiktajām prasībām. Līdz ar to, lai neradītu pārpratumus zudumu apmēru noteikšanā apvienotajā noliktavā, attiecībā uz fasētiem alkoholiskajiem dzērieniem, kuriem būs Savienības preču statuss, ir jāpiemēro Ministru kabineta 2005.gada 30.augusta noteikumos Nr.662 “Akcīzes preču aprites kārtība” noteiktās zuduma normas, un savukārt naftas produktiem zuduma normas piemēro atbilstoši Ministru kabineta 2016.gada 20.decembra noteikumos Nr.861 “Zudumu apmēru noteikšanas kārtība muitas uzraudzībā esošajām nefasētajām precēm” noteiktajām prasībām (projekta 5.2.2. un 6.2.2.apakšpunkts)   1. Ministru kabineta noteikumu projekts paredz, ka apvienotās noliktavas darbība ir atļauta kādā no komersantam esošajām darbības vietām – speciālajā atļaujā (licencē) akcīzes preču (alkoholiskajiem dzērieniem, tabakas izstrādājumiem vai naftas produktiem) noliktavas turētāja darbībai norādītajā adresē vai vienā no atļaujā muitas noliktavas darbībai, vai atļaujā preču pagaidu uzglabāšanas vietas darbībai, vai atļaujā brīvo zonu darbībai norādītām adresēm.   Tas nozīmē, piemēram, ja komersantam uz pieteikuma, par apvienotās noliktavas statusa piešķiršanas, iesniegšanas brīdi vismaz vienu gadu ir:   * speciālā atļauja (licence) akcīzes preču (alkoholiskajiem dzērieniem, tabakas izstrādājumiem vai naftas produktiem) noliktavas turētāja darbībai un atļauja muitas noliktavas darbībai un nodokļu maksātājs apvienoto noliktavu vēlas izveidot atļaujā muitas noliktavas darbībai norādītajā adresē, būs nepieciešams Valsts ieņēmumu dienestā vienlaikus ar iesniegumu apvienotās noliktavas statusa piešķiršanai atbilstoši normatīvajiem aktiem akcīzes preču aprites jomā iesniegt iesniegumu jaunas speciālās atļaujas (licences) akcīzes preču noliktavas turētāja darbībai saņemšanai, jo darbības ar precēm tiks veiktas citā darbības vietā (adresē) vai; * atļauja preču pagaidu uzglabāšanas vietas darbībai un nodokļu maksātājs vēlas veikt uzņēmējdarbību apvienotās noliktavas statusā arī ar akcīzes precēm, šajā gadījumā būs nepieciešams Valsts ieņēmumu dienestā vienlaikus ar iesniegumu apvienotās noliktavas statusa piešķiršanai atbilstoši normatīvajiem aktiem akcīzes preču aprites jomā iesniegt iesniegumu speciālās atļaujas (licences) akcīzes preču noliktavas turētāja darbībai saņemšanai vai; * speciālā atļauja (licence) akcīzes preču noliktavas turētāja darbībai un atļauja muitas noliktavas darbībai, kas ir reģistrētas vienā adresē, bet preces ir izvietotas atsevišķās telpās vai ēkās, šajā gadījumā, lai veiktu uzņēmējdarbību apvienotās noliktavas statusā būs nepieciešams Valsts ieņēmumu dienestā vienlaikus ar iesniegumu apvienotās noliktavas statusa piešķiršanai iesniegt atbilstoši normatīvajiem aktiem akcīzes preču aprites jomā vai muitas jomā iesniegumu atļauju pārreģistrācijai uz noteiktu telpu vai ēku.   Atbilstoši Ministru kabineta 2017.gada 22.augusta noteikumos Nr.500 “Muitas noliktavu, pagaidu uzglabāšanas un brīvo zonu noteikumi” noteiktajām prasībām, ja persona plāno veikt darbības brīvajā zonā ar ārpussavienības precēm, pirms tiek saņemta atļauja licencētas komercdarbības veikšanai brīvās zonas režīmā, ir jāiesniedz Valsts ieņēmumu dienestā iesniegums par preču uzskaites veida apstiprinājumu. Līdz ar to darbības ar precēm brīvajā zonā var veikt tikai tad, kad atbilstoši normatīvajiem aktiem muitas jomā ir saņemt preču uzskaites apliecinājums par darbībām ar precēm brīvajā zonā.  Apvienotajā noliktavā nevarēs veikt darbības ar nefasētiem alkoholiskajiem dzērieniem un nefasētiem tabakas izstrādājumiem (projekta 2. un 3.punkts).  2)Tiesības izveidot apvienoto noliktavu būs komersantam, kurš vismaz vienu gadu ir veicis darbības atbilstoši izsniegtajai akcīzes preču noliktavas licencei vai muitas noliktavas atļaujai, vai atļaujai preču pagaidu uzglabāšanas vietas darbībai, vai veicis darbības ar precēm brīvajā zonā**.**  Likuma “Par nodokļiem un nodevām” 16.panta 14.punkts nosaka, ka apvienoto noliktavu var izveidot nodokļu maksātājiem, kuriem ir speciāla atļauja (licence) akcīzes preču (alkoholisko dzērienu vai tabakas izstrādājumu, vai naftas produktu) noliktavas turētāja darbībai vai atļauja muitas noliktavas darbībai, vai atļauja preču pagaidu uzglabāšanas vietas darbībai, vai piešķirts brīvās zonas statuss. Līdz ar to likumdevējs ir paredzējis nosacījumu, ka komersants pirs apvienotās noliktavas statusa saņemšanas ir jau bijis veicis uzņēmējdarbību vismaz vienā no attiecīgajām jomām.  Tādējādi, vismaz viena gada uzņēmējdarbības nosacījums pirms apvienotās noliktavas statusa saņemšanas ir pietiekoši saprātīgs. Šādu “vismaz vienu gadu” darbības nosacījumu arī ir nepieciešams noteikt, ņemot vērā, ka apvienotajā noliktavā būs iespējams veikt darbības ar dažādos statusos esošajām akcīzes precēm, tāpēc ir nepieciešams, ka komersants vismaz vienu gadu pirms apvienotās noliktavas statusa saņemšanas ir bijis kontrolējošo iestāžu uzraudzībā. Līdz ar to Valsts ieņēmumu dienesta rīcībā ir komersanta iesniegtās deklarācijas, pārskati un cita informācija. Tādējādi, ja komersants sākot ar 2019.gada 1.februāri uz iesnieguma (par apvienotās noliktavas statusa piešķiršanu) iesniegšanas brīdi, būs veicis darbības ar precēm atbilstoši vismaz vienai no iepriekš minētām atļaujām tam būs nepieciešams saņemt otru no pamatdarbības atļaujām un tādējādi iegūt tiesības izpildot noteiktās prasības izveidot apvienoto noliktavu (projekta 4.punkts).  3) Lai komersants iegūtu apvienotās noliktavas statusu darbībām ar fasētām precēm, nepieciešams uzturēt preču uzglabāšanas vietu adresāciju, kas ļauj identificēt preču faktisko atrašanos vietu apvienotājā noliktavā konkrētajā brīdī, t.i. veicot preču izkraušanu, iekraušanu, uzglabāšanu, pārvietošanu, marķēšanu, pārpakošanu, komplektēšanu u.c. katrai precei ir jānosaka tās statusu, piemēram, vai tā ir Savienības prece, vai ārpussavienības prece, vai tā atrodas atliktajā akcīzes nodokļa maksāšanas režīmā. Ja Valsts ieņēmumu dienests apvienotās noliktavas darbības pārbaudes laikā konstatēs preci bez tās izcelsmes apliecinošiem dokumentiem (nezināmas izcelsmes preču pārpalikums), kas nav norādīta preču uzskaitē (nebūs saprotams vai tās ir savienības vai ārpussavienības preces), vai  konstatēs preču iztrūkumu, uzskata, ka minētām precēm ir ārpussavienības preču statuss un minētām precēm tiks piemēroti visi nodokļu maksājumi pilnā apmērā. Atbilstoši Eiropas Parlamenta un Padomes 2013.gada 9.oktobra regulas (ES) Nr. [952/2013](http://eur-lex.europa.eu/eli/reg/2013/952?locale=LV), ar ko izveido Savienības Muitas kodeksa 153.panta 2.punktā noteiktajam nodokļu maksātājam būs iespēja pierādīt, ka precēm ir Savienības preču statuss. Par aprēķināto muitas maksājumu parādu atbilstoši muitas jomu reglamentējošajiem normatīvajiem aktiem ir atbildīgs apvienotās noliktavas turētājs. (projekta 5.punkts, 5.2.3. un 6.2.3.apakšpunkts).  4)Apvienotajā noliktavā komersantam veicot darbības ar naftas produktiem būs tiesības vienā tvertnē uzglabāt gan Savienības, gan ārpussavienības naftas produktus. Līdz ar to, apvienotās noliktavas turētājam, veicot darbības ar naftas produktiem, nepieciešams rezervuārus, kuros uzglabā preces, aprīkot ar elektroniskām  un automatizētām naftas produktu daudzuma mērīšanas  iekārtām. Minētais nosacījums nepieciešams, lai Valsts ieņēmumu dienestam veicot kontroles pasākumus būtu iespējams pārliecināties par tvertnēs esošajiem naftas produktu daudzumiem, to plūsmu un to pārpalikumiem. Pie tam ņemot vērā, ka šo noteikumu 5.punkts nosaka īpašus nosacījumus apvienotās noliktavas statusa iegūšanai darbībām ar fasētām precēm, piemērām, komersantam jāuztur preču uzglabāšanas vietu adresācijas sistēmu, ir nepieciešams noteikt arī līdzvērtīgus nosacījumus apvienotās noliktavas statusa iegūšanai darbībām ar naftas produktiem. Turklāt komersantam ir jānodrošina naftas produktu veidu un daudzumu uzskaiti atbilstoši normatīvajiem aktiem par akcīzes un muitas uzraudzībā esošo preču apriti un uzskaites sistēmā norādītā naftas produktu daudzuma atbilstību preču faktiskajam daudzumam apvienotajā noliktavā. Papildus tam komersantam ir jānodrošina naftas produktu mērīšanas iekārtu rādītāju saglabāšanu grāmatvedības uzskaitē, jo atbilstoši Eiropas Parlamenta un Padomes 2013. gada 9. oktobra regulas (ES) Nr.952/2013, ar ko izveido Savienības Muitas kodeksu 51.panta 1.punktā noteiktajam, attiecīgā persona muitas kontroles vajadzībām ar jebkuriem muitas dienestiem pieejamiem un pieņemamiem līdzekļiem glabā 15.panta 1.punktā minētos dokumentus un informāciju vismaz trīs gadus. Savukārt likuma “Par grāmatvedību” 10.pants nosaka, ka uzņēmuma attaisnojuma dokumentus, grāmatvedības reģistrus, inventarizācijas sarakstus, gada pārskatus un grāmatvedības organizācijas dokumentus sistemātiski sakārto un saglabā uzņēmuma arhīvā. Glabāšanas laiks inventarizācijas sarakstiem, grāmatvedības reģistriem un grāmatvedības organizācijas dokumentiem ir 10 gadi.  Līdz ar to, ņemot vērā normatīvajos aktos par grāmatvedību noteiktās prasības, ir svarīgi, lai naftas produktu mērīšanas iekārtu rādītāji tiktu iereģistrēti uzņēmuma grāmatvedībā, kā arī tiktu atbilstoši uzglabāti. (projekta 6.punkts).   1. Lai saņemtu apvienotās noliktavas statusu, komersantam ir jāiesniedz Valsts ieņēmumu dienestam iesniegumu izmantojot elektroniskās deklarēšanas sistēmu (EDS) un kas ir noformēts atbilstoši Ministru kabineta noteikumu projekta 1.pielikumā noteiktajam, kā arī tam jāpievieno citi dokumenti, piemēram, preču elektroniskās identificēšanas sistēmas apraksts un apvienotās noliktavas darbības metodika. Papildus tam komersants iesniedz iesniegumu, kas ir noformēts atbilstoši normatīvajiem aktiem par akcīzes preču apriti noteiktajām prasībām, akcīzes preču noliktavas licences pārreģistrācijai vai saņemšanai. Tas nozīmē gadījumā, ja komersants apvienotās noliktavas darbību nodrošinās kādā no muitas uzraudzībā esošajām preču uzglabāšanas vietām, tad komersantam būs nepieciešams pārreģistrēt un saņemt akcīzes preču noliktavas atļauju uz šo vietu vai adresi. Savukārt, ja komersants apvienotās noliktavas darbību veiks akcīzes preču noliktavas licencē norādītajā adresē un telpās, būs nepieciešams atbilstoši muitas lietu jomu reglamentējošajos normatīvajos aktos noteiktajām prasībām iesniegt pieteikumu, muitas noliktavas atļaujas pārreģistrēšanai un saņemšanai (projekta 7. un 8.punkts).   6)Valsts ieņēmumu dienests Administratīvā procesa likumā noteiktajā termiņā pieņem lēmumu par apvienotās noliktavas statusa piešķiršanu vai par atteikumu piešķirt šo statusu. Piemēram, Valsts ieņēmumu dienests pieņem lēmumu par atteikumu piešķirt apvienotās noliktavas statusu, ja komersants neatbilst šo noteikumu minētajām prasībām vai iesniegumā par apvienotās noliktavas statusa piešķiršanu ir sniegtas nepatiesas ziņas vai nav izpildīti nosacījumi pamatdarbības saņemtajās licencēs. Valsts ieņēmumu dienests pirms lēmuma par apvienotās noliktavas statusa piešķiršanu var veikt komercdarbības vietas fizisku pārbaudi un ja tiek konstatēts, ka uzņēmums nav aprīkots ar preču uzglabāšanas vietu adresācijas sistēmu, kas ļauj identificēt preču atrašanās vietu apvienotajā noliktavā konkrētajā brīdī, komersantam minētais status netiek piešķirts.(projekta 9. un 10.punkts).  7) Valsts ieņēmumu dienests var apturēt apvienotās noliktavas statusu uz laiku līdz 90 dienām, ja netiek ievērotas šo noteikumu [3.,](https://likumi.lv/ta/id/295458#p3) [5.](https://likumi.lv/ta/id/295458#p7) un 6. punktā minētās prasības vai apvienotās noliktavas turētājam tiek apturēta akcīzes preču noliktavas licence vai muitas noliktavas atļauja, vai atļauja preču pagaidu uzglabāšanas vietas darbībai, vai preču uzskaites apliecinājums par darbībām ar precēm brīvajā zonā. Līdz ar to ņemot vērā, ka lēmums ir izdošanas izvēles administratīvais akts, Valsts ieņēmumu dienestam, būs, ievērojot Administratīvā procesa likuma 66.pantu, jālemj:  1)par lēmuma nepieciešamību, lai sasniegtu tiesisku (leģitīmu) mērķi;  2)par lēmuma piemērotību attiecīgā mērķa sasniegšanai;  3) par lēmuma vajadzību, tas ir, par to, vai šo mērķi nav iespējams sasniegt ar līdzekļiem, kuri mazāk ierobežo administratīvā procesa dalībnieku tiesības vai tiesiskās intereses;  4) par lēmuma atbilstību, salīdzinot privātpersonas tiesību aizskārumu un sabiedrības interešu ieguvumu un ņemot vērā, ka privātpersonas tiesību būtisku ierobežošanu var attaisnot tikai ievērojams sabiedrības ieguvums.  Tādējādi Valsts ieņēmumu dienests pirms lēmuma par apvienotās noliktavas statusa apturēšanas, vērtēs tā atbilstību samērīguma un lietderības principiem.  Saskaņā ar Ministru kabineta 2005.gada 30.augusta noteikumu Nr.662 “Akcīzes preču aprites kārtība” (turpmāk - Ministru kabineta 2005.gada 30.augusta noteikumi Nr.662) 43.3.apakšpunktā noteikto Valsts ieņēmumu dienests arī uz laiku var apturēt speciālo atļauju (licenci) apstiprinātā noliktavas turētāja darbībai, ja netiek ievēroti citos akcīzes preču apriti reglamentējošajos normatīvajos aktos noteiktās prasības.  Tādējādi, komersantam par Ministru kabineta noteikumu projektā noteikto prasību neievērošanu Valsts ieņēmumu dienests var apturēt speciālo atļauju (licenci) akcīzes preču noliktavas turētāja darbībai. Līdz ar to šajā gadījumā, vienlaikus tiks apturēts apvienotās noliktavas statuss, līdz brīdim kamēr komersants saskaņā ar Ministru kabineta noteikumu projekta 12.punktu nebūs novērsis apvienotās noliktavas statusa apturēšanas iemeslus. Pēc apvienotās noliktavas statusa apturēšanas iemeslu novēršanas komersantam vienlaikus tiks atjaunota speciālā atļauja (licence) akcīzes preču noliktavas turētāja darbībai un apvienotās noliktavas statuss. Laikā, kad apvienotās noliktavas statuss ir apturēts, darbības ar precēm, izņemot to uzglabāšanu un muitas uzraudzībā esošo preču izvešanu, ir aizliegtas. (projekta 11. un 12.punkts).   1. Ministru kabineta noteikumu projekts paredz apvienotās noliktavas statusa anulēšanas gadījumus. Piemēram, ja nav novērsti apvienotās noliktavas statusa apturēšanas iemesli, Valsts ieņēmumu dienests ir saņēmis komersanta iesniegumu par apvienotās noliktavas statusa anulēšanu, kā arī ja komersants pēc apvienotās noliktavas statusa atjaunošanas gada laikā nav ievērojis šajos noteikumos noteiktās prasības.   Saskaņā ar Ministru kabineta 2005.gada 30.augusta noteikumu Nr.662 90.punktā noteikto, noliktava nedrīkst vienlaikus būt akcīzes preču un muitas noliktava, izņemot apvienoto noliktavu. Līdz ar to, ja tiks anulēts apvienotās noliktavas statuss, komersants nevar veikt komercdarbību, kā atsevišķa akcīzes preču noliktava vai muitas noliktava jau pēc būtības. Tādējādi apvienotās noliktavas statusa anulēšanas gadījumā vienlaikus tiks apturēta speciālā atļauja (licence) akcīzes preču noliktavas turētāja darbībai vai muitas noliktavas atļauja, vai atļauja preču pagaidu uzglabāšanas vietas darbībai. Taču, ja komersants pēc apvienotās noliktavas statusa anulēšanas tomēr vēlēsies turpināt uzņēmējdarbību, ka atsevišķa noliktava, būs nepieciešams pārreģistrēt akcīzes preču noliktavas licenci vai muitas noliktavas atļauju, vai atļauju preču pagaidu uzglabāšanas vietas darbībai. Līdz brīdim kamēr netiks pārreģistrētas speciālās atļaujas (licences), kuras ir uzņēmējdarbības ar akcīzes precēm uzsākšanas pamatnosacījums un noliktavā esošās akcīzes preces netiks nošķirtas no muitas uzraudzībā esošajām precēm uz šo laika periodu darbības ar precēm ir aizliegtas, izņemot to uzglabāšanu un muitas uzraudzībā esošo preču izvešanu. Nosacījums par atļauju pāreģistrāciju vai anulēšanu nav attiecināms uz darbībām ar ārpussavienības precēm brīvajā zonā.(projekta 13. punkts).   1. Ja apvienotās noliktavas turētājam par akcīzes preču apriti vai muitas jomu reglamentējošajos normatīvajos aktos noteikto prasību neievērošanu tiek anulēta akcīzes preču noliktavas licence vai muitas noliktavas atļauja, vai atļauja preču pagaidu uzglabāšanas vietas vai preču uzskaites apliecinājums par darbībām ar precēm brīvajā zonā, vienlaikus tiek anulēts apvienotās noliktavas statuss, jo nevar veikt darbības apvienotās noliktavas statusā, ja tiek anulēta viena no pamatdarbības atļaujām (projekta 14. punkts).   Papildus tam Ministru kabineta noteikumu projekts apraksta valsts pārvaldes pakalpojumu “Apvienotā muitas un akcīzes preču noliktava”, pakalpojuma kartīte jau ir ievietota valsts pārvaldes pakalpojumu portālā latvija.lv un tiks attiecīgi precizēta pēc noteikumu projekta spēkā stāšanās. Šis pakalpojums tiks sniegts elektroniskā kanālā Valsts ieņēmumu dienesta EDS sistēmā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ir attiecināms uz komersantiem, kuriem vienu gadu ir bijusi akcīzes preču noliktavas licence vai muitas noliktavas atļauja, vai atļauja preču pagaidu uzglabāšanas vietas darbībai, vai atļauja brīvo zonu darbībai. Pašlaik ir 20 komersanti, kuriem vismaz vienu gadu ir akcīzes preču noliktavas licence darbībai ar alkoholiskajiem dzērieniem, tabakas izstrādājumiem un naftas produktiem un 20 komersanti, kuriem vismaz vienu gadu ir muitas noliktavas atļauja vai atļauja preču pagaidu uzglabāšanas vietas darbībai, vai atļauja brīvo zonu darbībai. |
| 2. | Tiesiskā regulējuma ietekme uz tautsaimniecību un administratīvo slogu | Komersantiem, kas iegūs apvienotās noliktavas statusu, ievērojami tiks optimizēti noliktavas saimnieciskie izdevumi, kā arī kļūs ekonomiski izdevīga kravu pārvietošanas loģistika.  Ja komersants, kuram ir akcīzes preču noliktavas licence, vēlas izveidot apvienoto noliktavu, lai tajā veiktu arī darbības ar muitas uzraudzībā esošajām precēm, būs nepieciešams atbilstoši muitas jomu reglamentējošo normatīvo aktu prasībām saņemt atļauju muitas noliktavas darbībai, vai atļauju preču pagaidu uzglabāšanas vietas darbībai vai atļauju brīvo zonu darbībai.  Valsts ieņēmumu dienestam palielināsies administratīvais slogs, jo būs jāizvērtē komersantu iesniegtos iesniegumus un tam pievienotos dokumentus apvienotās noliktavas statusa piešķiršanai, kā arī būs jāveic minētajos noteikumos noteikto prasību uzraudzība. |
| 3. | Administratīvo izmaksu monetārs novērtējums | Ņemot vērā, ka Ministru kabineta noteikumu projektā ietvertām prasībām ir izvēles raksturs, līdz ar to nav iespējams veikt aprēķinus par Valsts ieņēmumu dienesta administratīvā sloga palielinājumu, saistībā ar komersantu iesniegto iesniegumu un tam pievienoto dokumentu apvienotās noliktavas statusa piešķiršanai izskatīšanu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013. gada 9. oktobra regulas (ES) Nr. [952/2013](http://eur-lex.europa.eu/eli/reg/2013/952?locale=LV), ar ko izveido Savienības Muitas kodeksu (turpmāk – Regula Nr. [952/2013](http://eur-lex.europa.eu/eli/reg/2013/952?locale=LV)) 153.panta 2.punkts nosaka, ka konkrētos gadījumos, kad nepiemēro šā panta 1.punktā noteikto prezumpciju, ir jāpierāda, ka precēm ir Savienības preču muitas statuss. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | **Direktīva 92/83/EEC,** Regula Nr.684/2009 un Regula Nr. 3649/92 | | |
| A | B | C | D |
| Regulas Nr.[952/2013](http://eur-lex.europa.eu/eli/reg/2013/952?locale=LV) 153.panta 2.punkts. | Ministru kabineta noteikumu 5.2.3. un 6.2.3.apakšpunkts. | Ieviests pilnībā | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Projekts šo jomu neskar | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Nav | | |

|  |  |  |
| --- | --- | --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar | |
| Cita informācija | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Informācija par Ministru kabineta noteikumu projektu 2018. gada 22. maijā ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”, adrese: http://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika/#project470  un Ministru kabineta tīmekļvietnē sadaļā „Valsts kanceleja” – „Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>.  Finanšu ministrija 2017. un 2018. gadā ir saņēmusi vēstules no komersantiem ar priekšlikumiem pārskatīt Ministru kabineta 2017. gada 28.novembra noteikumus Nr.705 un paredzēt tajos iespēju izveidot apvienoto noliktavu komersantiem, kuriem ir speciālā atļauja (licence) akcīzes preču noliktavas turētāja darbībai vai atļauja muitas noliktavas darbībai, vai atļauja preču pagaidu uzglabāšanas vietas darbībai vai piešķirts brīvās zonas statuss, kā arī noteikt iespēju, ka tiesības izveidot apvienoto noliktavu iegūs arī komersanti, kuri veic darbības ar naftas produktiem. Tādējādi paplašinot komersantu loku, kuriem būs tiesības izveidot apvienoto noliktavu.  Ministru kabineta noteikumu projekts 2018. gada 13. novembrī tika nosūtīts viedokļa izteikšanai Konsultatīvās padomes muitas politikas jomā locekļiem.  Konsultatīvās padomes muitas politikas jomā 2018. gada 15. novembra sēdē Finanšu ministrija prezentēja Ministru kabineta noteikumu projektu. |
| 3. | Sabiedrības līdzdalības rezultāti | Izvērtējot no komersantiem saņemtos priekšlikumus, ir izstrādāts Ministru kabineta noteikumu projekts, kas nosaka prasības un kritērijus, saskaņā ar kuriem arī komersantiem, kas veic darbības ar naftas produktiem, būs tiesības izveidot apvienoto noliktavu.  Satiksmes ministrija Konsultatīvās padomes muitas politikas jomas ietvaros 2018. gada 23. novembra e-pasta vēstulē izteica iebildumus par Ministru kabineta noteikumu projektu un būtiskākie no tiem ir:  1) par 9.1. apakšpunktu - viena no komersantiem izvirzītajām prasībām, lai tie varētu pretendēt uz apvienotās noliktavas statusa iegūšanu darbībām ar naftas produktiem, ir nodrošināt rezervuāru, kuros uzglabā naftas produktus, aprīkošanu ar elektroniskām un automatizētām naftas produktu daudzuma mērīšanas iekārtām, kuras nodrošina vēsturisko datu saglabāšanu pēc katras darbības ar precēm. Ņemot vērā, ka šādu automatizētu iekārtu uzstādīšanai un regulārai verificēšanai ir nepieciešams veikt ievērojamus finansiālus ieguldījumus, tas ir uzskatāms par būtisku slogu komersantiem.  2) Kategoriski iebilst pret projekta 15. un 19. punktu un aicina tos svītrot.  Attiecībā uz Satiksmes ministrijas iebildumu par 9.1. apakšpunktu, skaidrojums par nepieciešamību rezervuārus, kuros tiks uzglabāti naftas produkti, aprīkošanu ar elektroniskām  un automatizētām naftas produktu daudzuma mērīšanas  iekārtām ir ietverts anotācijas I. sadaļas 2. punktā.  Savukārt attiecībā uz iebildumu par Ministru kabineta noteikumu projekta 15. un 19. punktu, norādām, ka minētās normas nav jaunas, bet ir noteiktas Ministru kabineta 2017. gada 28. novembra noteikumos Nr.705.  Latvijas Tranzīta biznesa asociācija (LTBA) 2018. gada 21. novembra vēstulē izteica iebildumus par Ministru kabineta noteikumu projektu un būtiskākie no tiem ir par:   1. 2. punktu, kas paredz komersantam Valsts ieņēmumu dienestā saņemt preču uzskaites apstiprinājumu par darbībām ar precēm brīvajā zonā; 2. 7.2. apakšpunktu, kas paredz, ka tiesības izveidot apvienoto noliktavu darbībām ar naftas produktiem būs komersantam, kurš ir Padziļinātās sadarbības programmas Zelta līmeņa dalībnieks vai ir saņēmis atzītā uzņēmēja atļauju saskaņā ar normatīvajā aktā par muitas atļauju izsniegšanu noteiktajām prasībām.   Attiecībā uz LTBA 2018. gada 21. novembra vēstulē izteiktajiem iebildumiem, skaidrojumi par tiem ir ietverti anotācijas I. sadaļas 2. punktā.  Citu sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekts tiks realizēts Valsts ieņēmumu dienesta esošo finanšu līdzekļu ietvaros. |

Finanšu ministrs J. Reirs

Hartmane, 67095525

[Ella.Hartmane@fm.gov.lv](mailto:Ella.Hartmane@fm.gov.lv)